ინეს დე კასტრო
ინეს დე კასტრო (ესპ. Inés de Castro, პორტ. Inês de Castro; დ. 1325 — გ. 7 იანვარი, 1355) — წარმოშობით გალისიელი დიდგვაროვანი, რომელიც ისტორიაში შევიდა თავისი მეტად სკანდალური რომანითა და ქორწინებით პორტუგალიის მეფე პედრუ I-თან. მართალია პედრუ და ინესი დაქორწინდნენ და სამი შვილიც შეეძინათ, თუმცა პედრუს არ ყოფნისას მათი ქორწინების მოწინააღმდეგე მამამისმა, მეფე აფონსუ IV-მ ინესი მოკლა, უკან დაბრუნების და გამეფების შემდეგ, პედრუმ იგი სასახლიდან ამოასვენებინათ, ტახტზე დააბრძანა, დედოფლად გამოაცხადა და აიძულა ყველა მისთვის თაყვანი ეცათ. ამგვარმა ტრაგედიამ მას სახელი გაუთქვა, რამაც ზენიტს რომანტიზმის ხანაში მიაღწია, როდესაც პორტუგალიის მკვდარ დედოფალზე უამრავი ნაწარმოები შეიქმნა.